open-index/open-wikipedia-markdown huggingface dataset:
Return to Cookie Mountain

***Return to Cookie Mountain*** é o segundo álbum de estudio da banda estadounidense de art rock TV on the Radio, editado o 6 de xullo do 2006 a través do selo 4AD. Nos Estados Unidos e o Canadá publicouse o 12 de setembro por Interscope Records e Touch and Go Recordings. Porén, unha versión sen masterizar do disco filtrouse en Internet a comezos do 2006. A edición norteamericana ven con tres cancións extra, dúas das cales  don caras-b do sinxelo "Wolf Like Me"; a outra é unha remestura de "Hours", feita por El-P. Rodáronse vídeos para os sinxelos "Wolf Like Me" e "Province".

O disco contou con destacados vocalistas convidados: "Province" ten nos coros a David Bowie, que apiou o primeiro álbum da banda,*Desperate Youth, Blood Thirsty Babes*; Katrina Ford, do grupo Celebration, aparece en "Wolf Like Me", "Let the Devil In" e "Blues from Down Here"; e Kazu Makino, de Blonde Redhead canta en "Hours".

*Return to Cookie Mountain* conseguiu críticas moi positivas, e foi nomeado álbum do ano pola revista *Spin*, levando á banda a aparecer na súa portada. O disco foi o número 2 da lista dos 50 mellores álbums de 2006 para Pitchfork Media. *Rolling Stone*, *Slant Magazine* e *Stylus Magazine* elixírono cuarto mellor disco do ano, e foi quinto na lista anual de Metacritic. En 2009, Rhapsody situouno no número 8 da súa lista dos 100 mellores álbums da década. *Return to Cookie Mountain* foi listada como unha das 50 gravacións máis importantes da década polo programa *All Songs Considered* da emisora estadounidense National Public Radio

## Listaxe de cancións 
# "I Was a Lover" (Kyp Malone, David Andrew Sitek) – 4:21
# "Hours" (Tunde Adebimpe) – 3:55
# "Province" (Malone, Sitek) – 4:37
# "Playhouses" (Malone) – 5:11
# "Wolf Like Me" (Adebimpe) – 4:39
# "A Method" (Adebimpe) – 4:25
# "Let the Devil In" (Malone) – 4:27
# "Dirtywhirl" (Adebimpe) – 4:15
# "Blues from Down Here" (Malone) – 5:17
# "Tonight" (Adebimpe) – 6:53
# "Wash the Day Away" (Malone, Sitek, Adebimpe) – 8:08
# [son de ambiente]
:…
# "Untitled" - 1:44

### Cancións extra da edición norteamericana
# "Snakes and Martyrs" (Malone) – 4:07
# "Hours (El-P Remix)" (Adebimpe) – 4:26
# "Things You Can Do" (Adebimpe, Sitek) – 5:26

## Notas
Eyes Wide Shut

***Eyes Wide Shut*** é un filme británico-estadounidense de 1999, dirixido, producido e coescrito por Stanley Kubrick. Baséase na novela *Traumnovelle*, escrita en 1926 por Arthur Schnitzler. É un drama psicolóxico de misterio e erótico que conta as aventuras sexuais do doutor Bill Harford, quen queda moi impactado cando a súa muller Alice lle revela que pensara en ter unha aventura o ano anterior. O doutor Harford comeza unha aventura nocturna, durante a cal se infiltra nunha orxía enmascarada levada a cabo por unha sociedade secreta sen nome.

Kubrick obtivo os dereitos da rodaxe de *Traumnovelle* na década de 1960, considerando o texto como perfecto para unha adaptación sobre as relacións sexuais. Reviviu o proxecto na década de 1990 cando contratou ao guionista Frederic Raphael para que o axudase na adaptación. O filme, que foi maioritariamente rodado no Reino Unido, conta cunha detallada recreación do exterior da rúa Greenwich Village, a cal foi desenvolvida en Pinewood Studios. A produción do filme, de 400 días, ten o récord Guinness do mundo como a máis longa rodaxe continua dun filme.

dereita|250px|miniatura|*Mentmore Towers*, unha das localizacións do filme.

## Personaxes 
* Tom Cruise como Dr. William "Bill" Harford
* Nicole Kidman como Alice Harford
* Sydney Pollack como Victor Ziegler
* Marie Richardson como Marion Nathanson
* Todd Field como Nick Nightingale
* Sky du Mont como Sandor Szavost
* Rade Šerbedžija como Mr. Milich
* Vinessa Shaw como Domino
* Leelee Sobieski como a filla de Milich
* Alan Cumming como o recepcionista do hotel
* Leon Vitali como Red Cloak
* Julienne Davis como Mandy Curran
* Thomas Gibson como Carl Thomas

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Epímero

En química, os **epímeros** son diastereoisómeros que só difiren entre si na configuración nun centro estereoxénico. Os disatereoisómeros son unha clase de estereoisómeros que non son superpoñibles, polo que non son imaxes especulares un do outro.

Na nomenclatura química, nun dos epímeros do par leva o prefixo **epi**; por exemplo, a quinina e a *epiquinina*. Cando o par é de  enantiómeros, o prefixo que se utiliza é **ent**.

## Exemplos 
O azucre **α**-D-glicosa e **β**-D-glicosa son epímeros. Na α-D-glicosa, o grupo OH do primeiro carbono (anomérico) está na posición oposta ao grupo unido ao carbono 6 (en posición axial). Na β-D-glicosa, o grupo OH está orientado na mesma dirección ca o grupo unido ao carbono 6 (en posición ecuatorial). Estas dúas moléculas son ambas as dúas epímeras e á vez anómeras.

A β-D-glicopiranosa e a β-D-manopiranosa son epímeros porque difiren só na estereoquímica do carbono 2. O grupo hidroxilo da β-D-glicopiranosa é ecuatorial (situado no "plano" do anel), e na β-D-manopiranosa o grupo hidroxilo en C-2 é axial (por riba do "plano" do anel). Estas dúas moléculas son epímeros pero non anómeros.

A doxorrubicina e a epirrubicina son dúas substancias relacionadas que son epímeros entre si.

Outros compostos moi relacionados son o epiinositol e o inositol, e a lipoxina e a epilipoxina.

## Epimerización
A epimerización é un proceso químico onde un epímero se transforma no seu isómero quiral alternativo. Pode acontecer nas reaccións de despolimerización de taninos condensados. A epimerización pode ser espontánea (xeralmente é un proceso moi lento), ou ser catalizada por encimas; por exemplo, a epimerización entre os azucres N-acetilglicosamina e N-acetilmanosamina, que está catalizado pola proteína de unión á renina.

## Notas
Composto meso

miniatura|dereita|Plano de simetría nun composto meso, o ácido mesotartárico.
Un **composto meso**, **isómero meso** ou **forma meso** é unha molécula non activa opticamente que forma parte dun conxunto de  estereoisómeros, entre os cales polo menos dous son opticamente activos. Isto significa que a pesar de ter dous ou máis estereocentros (centros quirais) non é un isómero óptico. Un composto meso pode superpoñerse sobre a súa imaxe especular, pero non produce unha lectura "(+)" ou "(-)" cando se analiza cun polarímetro. Un composto meso nin sequera necesita ter un centro quiral.

Por exemplo, existen tres isómeros do ácido tartárico (representados máis abaixo): Hai un composto meso (o 2*R*,3*S* e o 2*S*,3*R* son isómeros equivalentes) e o par opticamente activo formado polo ácido dextrotartárico (ácido L-(*R,R*)-(+)-tartárico) e o ácido levotartárico (ácido D-(*S,S*)-(-)-tartárico). Nos compostos meso existe un plano de simetría interno, que divide a molécula en dúas partes iguais, que non aparece nos compostos que non son meso. Iso quere dicir que rotando o composto meso 180° nun plano perpendicular á pantalla, obtense a mesma estereoquímica, o cal tampouco se observa nos compostos que non son meso do ácido tartárico. (ver proxección de Fischer).

## Compostos meso cíclicos
Tamén poden existir isómeros meso cíclicos. Por exemplo, o ciclopropano 1,2-substituído ten un isómero cis meso (a molécula ten un plano especular) e dous enantiómeros trans:

600 px

Os dos estereoisómeros cis do ciclohexano 1,2-substituído compórtanse como compostos meso a temperatura ambiente moderada na maioría dos casos. A dita temperatura, a maioría dos ciclohexanos 1,2-disubstituídos sofren un cambio rápido no anel (son excepcións os aneis con substituíntes voluminosos), e como resultado, os dous estereoisómeros cis compórtanse quimicamente de forma idéntica cos reactivos quirais. Porén, a temperaturas baixas isto non ocorre, xa que a enerxía de activación para o cambio no anel non pode superarse, e, por tanto, compórtanse como enantiómeros. Unha forma meso é un tipo de estereoisómero que é opticamente inactivo. En case todos os casos, a temperaturas moderadas os dous esteroeisómeros cis dos ciclohexanos 1,2-disubstituídos poden ser tratados como quimicamente equivalentes. Tamén hai que salientar que cando un ciclohexano sofre un cambio no anel, as configuracións absolutas dos estereocentros non cambian.

600 px

## Notas
Universidade Estatal de Feira de Santana

A **Universidade Estatal de Feira de Santana** é un dos centros brasileiros de excelencia no ensino e na investigación e está entre as mellores institucións de Baía .

A universidade sitúase en Feira de Santana, Baía.
## Véxase tamén 
### Ligazóns externas 
* Universidade Estadual de Feira de Santana .
Centro Federal de Educação Tecnológica de Minas Gerais

miniatura|*Centro Federal de Educação Tecnológica de Minas Gerais*.

**Centro Federal de Educação Tecnológica de Minas Gerais** (**Cefet-MG**) é un dos centros brasileiros de excelencia no ensino e na investigación e está entre as mellores institucións de Minas Gerais.

A universidade sitúase en Belo Horizonte, Minas Gerais.

## Véxase tamén 
### Outros artigos 
* Centro Federal de Educação Tecnológica Celso Suckow da Fonseca
### Ligazóns externas 
* Centro Federal de Educação Tecnológica de Minas Gerais .
Nick Collison

**Nicholas John Collison**, nado o 26 de outubro de 1980 en Orange City, Iowa, é un ex xogador americano de baloncesto profesional que xogou os 14 anos da súa etapa profesional para a franquía dos Seattle SuperSonics/Oklahoma City Thunder.

## Traxectoria deportiva 
### NBA 
Collison foi seleccionado polos Seattle SuperSonics na 12ª posición do Draft da NBA de 2003, pero perdeuse a tempada 2003-04 debido ás lesións. Fixo o seu debut na tempada regular o 3 de novembro de 2004 contra os Los Angeles Clippers, anotando 3 puntos na derrota por 114-84. Seguiu xogando no equipo tras o traslado deste a Oklahoma City, para converterse nos Oklahoma City Thunder. Kevin Durant e Collison son os dous únicos xogadores que quedaron da etapa dos Seattle SuperSonics.

## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Perfil na Universidade de Kansas
Lista de episodios de Matalobos

Esta é unha lista dos capítulos da serie de televisión ***Matalobos***, emitida pola TVG, xunto coa data de emisión e as súas audiencias.
Aborixes tasmanianos

[miniatura|dereita|300px|[Robert Hawker Dowling, *Group of Natives of Tasmania*, 1859.]]
Os **aborixes tasmanianos** (nomes aborixes: **Palawa**, **Parlevar**, **Lutrawita** ou **Trouwunna**) son os indíxenas da illa da Tasmania en Australia.

## Historia 
Entre os anos 1803 e 1833, a poboación de aborixes tasmanianos foi reducida dunha estimación de 5&nbsp;000 persoas a só preto de 300, principalmente debido ós conflitos cos colonizadores británicos e polas doenzas introducidas por estes. Unha das derradeiras aborixes tasmanianas foi Truganini, que morreu en 1876. Porén, actualmente existen moitas persoas descendentes de aborixes tasmanianos nas que perviven algúns aspectos da súa cultura tradicional.

## Linguas 
Hoxe en día considéranse extintas todas aquelas linguas faladas polos aborixes tasmanianos antes da chegada dos colonos europeos. Fanny Cochrane Smith é famosa polas súas gravacións de cancións aborixes en cilindros de fonógrafo, o que representa a única gravación sonora dunha lingua tasmaniana. Así a todo, existe un esforzo para reconstruír unha das linguas que había a partir de listaxes de palabras que se conservaron. A finalidade é a de manter viva a cultura tasmaniana orixinaria a partir de trazos que se mantiveron nalgunhas familias descendentes dos indíxenas tasmanianos.

## As diferentes tribos tasmanianas antes de 1803 
* Lairmairrien (Big River)
* Nuenonnien (Sueste)
* Tougui (Costa suroeste)
* Tommeginner (Norte)
* Tyerremotepanner (Norte)
* Plangermairiener (Ben Lomond)
* Pyemmairiener (Nordeste)
* Pirappien (Noroeste)
* Paredarermien (Baía das ostras)

## Notas 
## Véxase tamén 
### Outros artigos 
* Truganini
* Tasmania
* Aborixes australianos
* Pobos indíxenas australianos
Símbolo sexual (bioloxía)

A expresión **símbolo sexual**, además do significado que ten na linguaxe corrente, en bioloxía refírese aos dous símbolos que se usan adoito para representaren o sexo biolóxico dun organismo: ♀ para as femias, e ♂ para os machos.

## Véxase tamén 
### Outros artigos 
* Símbolo sexual
* Sexo
Ariane 1

**Ariane 1** foi o nome do primeiro modelo da familia de foguetes Ariane.

## Características 
Tralo fracaso da antiga ELDO, predecesora da ESA, de poñer en marcha un programa de foguetes funcionais debido aos fallos dos foguetes Europa 1 e Europa 2 e de planear construír un Europa 3, o CNES francés propuxo construír un novo foguete con tecnoloxía xa probada. Foi durante a quinta Conferencia Espacial Europea, en decembro de 1972, e na que se constituíu a ESA, na que se acordou iniciar o programa do novo foguete, que terminaría por denominarse *Ariane*. Realizou 11 voos, dos cales dous terminaron en fracaso.

## Historial de lanzamentos 
## Notas 
*
*
*
*

## Véxase tamén 
### Ligazóns externas 
*Ariane 1, 2, 3
Fender Mustang

A **Fender Mustang** é unha guitarra eléctrica de Fender Musical Instruments Corporation, introducina no mercado no ano 1964 como a base dun importante redeseño dos modelos de estudante da compañía, que eran a Musicmaster e a Duo-Sonic. Foi fabricada ata 1982 e re-lanzada en 1990.

Nos anos 60 foi usada na música surf, e conseguiu o seu status de instrumento de culto nos anos 90 tras ser usada nun gran número de bandas de rock alternativo. Os primeiros exemplares son dos obxectos máis prezados para os coleccionistas de guitarras de escala curta de Fender.

A Mustang está equipada con dúas pastillas sinxelas cunha configuración de interruptores infrecuente, e unha panca de trémolo única. Orixinalmente estivo dispoñible en dúas escalas distintas.
For the Love of Mike

**For the Love of Mike** é un filme estadounidense dirixido por Frank Capra e escrito por J. Clarkson Miller que se estreou en 1927. Comedia e aspectos sentimentais únense neste filme. Foi o debut da súa protagonista feminina, Claudette Colbert, quen volvería a coincidir co director en *It Happened One Night* (1934).

## Personaxes 
*Ben Lyon como Mike
*Claudette Colbert como Mary
*George Sidney como Abraham Katz
*Ford Sterling como Herman Schultz
*Hugh Cameron como Patrick O'Malley
*Richard "Skeets" Gallagher como Coxey Pendleton
*Rudolph Cameron como Henry Sharp
*Mabel Swor como Evelyn Joyce

## Véxase tamén 
### Ligazóns externas 
*
Sergei Esenin

**Sergei Alexandrovich Esenin** (en ruso *Серге́й Алекса́ндрович Есе́нин*), nado en Konstantinovo (Riazan) o 3 de outubro de 1895 e finado en Leningrado o 27 de decembro de 1925, foi un poeta ruso, expoñente do imaxinismo ruso e un dos máis populares e coñecidos do século XX a pesar de morrer novo, suicidándose aos 30 anos.

## Traxectoria 
### Primeiros anos 
miniatura|Yesenin e Isadora Duncan (1922)
Esenin procedía dunha familia de labregos de disidentes relixiosos (vellos crentes) e foron os seus avós maternos os que o educaron. En 1912 mudouse a Moscova traballando como corrector de probas nunha imprenta, ao ano seguinte matriculouse na Universidade Estatal de Moscova como estudante externo e alí estudou durante ano e medio; a poesía desa época baséase no folcloreruso. En 1915 estaba en San Petersburgo, onde fixo amizade cos poetas Alexander Blok, Sergei Gorodetski, Nikolai Kliuev e Andrei Beli e comezou a se facer coñecido nos círculos literarios, especialmente Blok axudou a promover a carreira de Esenin como poeta.

### Carreira 
En 1916 Esenin publicou o seu primeiro libro de poemas,*Radunitsa*. Os seus poemas sobre o amor e a vida simple convertérono nun dos poetas máis populares da época, presentándose a si mesmo como un simple campesiño que clamaba pola volta á vida das aldeas e contra os perigos da industrialización. A finais dese ano 1916 volveu a San Petersburbo, con Klyuev. Durante un breve tempo apoiou a Revolución Rusa o que queda ben reflectido na súa obra *Inonia*, pero ao pouco desilusionouse, criticando aos bolxeviques. En setembro de 1918, Esenin fundou a súa propia editorial. En outono de 1921, mentres visitaba o estudo do pintor Georgi Yakulov, coñeceu a Isadora Duncan, a pesar de ela non saber ruso e el descoñecer calquera outra lingua casaron o 2 de maio de 1922, acompañando á que era unha auténtica celebridade mundial na época na súa xira por Europa e os Estados Unidos, pero o seu alcoholismo fixo que perdera o control numerosas veces, o que recibiu moita publicidade na prensa internacional da época. Para maio de 1923, o matrimonio rematara e el estaba de volta en Moscova.

### Últimos anos 
Os dous últimos anos da vida de Esenin estiveron marcados pola bebida e a conduta errática, mais tamén creou algúns dos seus máis famosos poemas como *Moskva kabatskaya*. Pouco antes de morrer sufriu unha crise nerviosa que o tivo hospitalizado durante un mes, dous días despois de deixar o centro sanitario, cortou o pulso e co seu propio sangue escribiu un poema, e xa ao día seguinte colgouse no cuarto que ocupaba no Hotel Angleterre.

## Notas 
## Véxase tamén 
### Ligazóns externas 
*Yesenin. Collection of Poems. Bilingual Version
Quo Vadis?

250px|miniatura|dereita|Portada dunha edición de 1897.

***Quo Vadis?*** é unha novela histórica do autor polaco Henryk Sienkiewicz, escrita entre os anos 1895 e 1896, na que se narran as vivencias de varios personaxes moi diferentes na época do emperador romano Nerón. A obra foise publicando por episodios no xornal *Gazeta Polska* de Varsovia, pero máis adiante foi publicada como libro en Cracovia, en 1896.

Tense relacionado moitas veces esta novela co feito de que Henryk Sienkiewicz recibise o premio Nobel de literatura en 1905. Con todo, trátase dun erro xa que o autor foi recoñecido con ese prestixioso premio pola súa obra de narración épica. De feito, un dos xurados do premio dixo que era "un xenio único na súa especie que se meteu na pel do espírito da nación."

O título do libro está escrito en latín, e pódese traducir como "cara onde vas?". A expresión alude ás palabras "Quo Vadis, Domine?" que, segundo a lenda, foron ditas polo apóstolo San Pedro cando fuxía de Roma para protexerse da persecución ós cristiáns por parte de Nerón.
## Argumento 
A acción transcorre principalmente en Roma, unha cidade cunha poboación caracterizada, daquela, por unha gran variedade de nacionalidades e clases sociais, durante os últimos anos de goberno do emperador Nerón. O argumento da novela céntrase na historia de amor entre Vinicio e Ligia, dúas persoas que pertencen a mundos diferentes. Vinicio é un patricio romano, mentres Ligia, descendente dun antigo pobo bárbaro, é unha refén cristiá. A historia de amor, de ficción na súa totalidade, influencia fortemente o desenvolvemento da acción, na que destacan a fuxida de Ligia, a busca da súa amada por parte de Vinicio, o intento de rapto, conversión e bautismo de Vinicio, e a salvación de Ligia no circo. Outro argumento da novela, este de natureza histórica, céntrase no personaxe de Nerón e na súa persecución ós cristiáns, unha comunidade crecente en Roma.
## Véxase tamén 
### Ligazóns externas 
* Información sobre o libro en Bibliotheka.org
DSQUARED2

**Dsquared²** é unha cadea de tendas de moda  fundada polos irmáns Dean e Dan Caten.

## Dean e Dan Caten 
Dean e Dan Caten (o verdadeiro apelido é Catenacci), son dous irmáns xemelgos nados en Toronto, Canadá, en 1964. Eran os máis novos de nove irmáns, e os seus pais tiñan procedencia italiana. Dean e Dan son, actualmente, os fundadores e propietarios, ademais de deseñadores da firma de roupa **Dsquared²**.

En 1983, mudáronse a Nova York coa intención de estudar na Nova Escola de Deseño Parsons, pero a súa estancia durou só un semestre. Pero no ano 1986 atoparon un aval financeiro e lanzaron a súa marca de roupa para mulleres, DEanDan. En 1988 comezaron a traballar para Ports International, á vez que lanzaban a súa liña de lecer, Tabi International. En 1991, trasladáronse a Milán, onde traballaron para firmas coma Versace e Diesel, o último que os financiou e puxo en marcha a súa marca homónima. Debutaron cunha marca para homes no 1994, e en 2003, lanzaron as súas coleccións para muller e roupa interior masculina.

## Deseño e espectáculos de moda
Son famosos polo deseño da roupa e a "explosión de enerxía" dos seus espectáculos. O seu desfile do 2005, finalizou con Christina Aguilera sacándolle a roupa aos modelos masculinos. No 2007, o desfile contivo unha actuación de Rihanna e no ano 2010, Bill Kaulitz descendeu do teito nunha gaiola-ascensor.

Os seus deseños os visten numerosas estrelas. En 2000-2001, Madonna encargoulles 150 pezas para o seu tour Drowned e o seu videoclip "Don't Tell Me". Ademais, Dsquared² deseñou tamén o vestiario levado por Britney Spears en Circus e o tour de Tokio Hotel Welcome to Humanoid City.

Tamén actuaron en America's Next Top Model e aparecen nos videoclips "Clumsy", de Fergie, e "I gotta feeling":, dos Black Eyed Peas.

No 2006, foron seleccionados para deseñar o equipamento do club de fútbol do Juventus.

## Premios
Foron premiados no 2003 co GQ Deseñador debutante do ano. En 2006 , recibiron o Golden Needle Award, seguindo os pasos doutros deseñadores coma Oscar de la Renta, Gianni Versace, Manolo Blahnik, Jean Paul Gaultier, John Galliano ou Tom Ford.

O 16 de xuño do 2009 recibiron unha estrela no Paseo da Fama do Canadá, cuxa inauguración foi o 12 de setembro dese mesmo ano.

## Televisión e radio
Estes irmáns teñen o seu propio programa de radio, chamado "Dean and Dan on Air: Style in Stereo" (Dean e Dan no aire:estilo en estéreo). O show comezou a emitirse na canle BPM e contén gran variedade de música (algunha dela procedente dos desfiles de Dsquared²) e que tamén inclúe entrevistas con celebrities e debates sobre moda e política. Tamén colaboran habitualmente como invitados e xuíces de *Launch of Mine*, un reality show que comezou a emitirse o 2 de decembro do 2009. .

## Véxase tamén 
### Ligazóns externas 
*Dsquared² in the Fashion Model Directory
Mono

Segundo o contexto, **mono** ou **mona** pode referirse a:

; Como adxectivo
* **Mono**, **mona**: 
** Aplícase a un animal (vaca, cabra etc.) ao que lle falta un corno.
** Por extensión, tamén a unha cousa sen punta nin remate, ou á que se lle cortou unha parte.

; Como substantivo
* **Mono**, **mona**, calquera primate non homínido.
** **Mona de Xibraltar** *Macaca sylvanus*.
** **Mono araña** (monos do xénero *Ateles*).
** **Mono das neves** (monos do xénero *Rhinopithecus*).
** **Mono negro** *Cebus capucinus*.
** **Mono vermello** *Erytrocebus patas*.
** **Monos do Novo Mundo**, ou platirrinos.
** **Monos do Vello Mundo**, ou catarrinos.
* **Mono**, tipo de peza de vestir, especialmente para traballar, especie de traxe de faena dunhna peza ou tamén un pantalón con *peto*.

; En linguaxe coloquial 
* **Mono**, persoa ridícula, que fai o mono (animal) ou monadas.

; En linguaxe figurada
* **Mona**, sinónimo de embriaguez.
* **Mono**, un debuxo de trazos simples e en xeral mal feito.

; No argot da droga
* **Mono**, sinónimo de síndrome de abstinencia.

; Outros usos
* ***Mono***, banda de post-rock con orixe en Tokyo.
* **Illa Monos**, unha illa de Trinidad e Tobago.
* Como abreviatura:
** Son monoaural.
** Mononucleose infecciosa.
Peshawar

**Peshawar** é unha cidade de Paquistán, capital da provincia da Fronteira Noroeste. Situada no extremo setentrional do país, no val do río Cabul ao pé do Hindu Kush ao norte e do Paso do Khiber no oeste que a separa de Afganistán, é o centro comercial da rexión, histórica entrada no subcontinente indio dende occidente. Conta con máis de tres millóns de habitantes (estimacións de 2010; gran número de refuxiados afgáns).

A súa situación estratéxica remonta as orixes da cidade a varios séculos antes da nosa era (época do reino budista de Gandhara que viu a chegada de Alexandre Magno) aínda baixo estudo arqueolóxico. Coñecida, porén, é a existencia de **Purushapura**, unha fundación khushana de arredor de dous mil anos de antigüidade, que converteuse na súa capital e á que o emperador mongol Akbar deulle o seu nome actual que significa "o lugar na fronteira". No século XIX foi obxecto de disputa entre sijs e británicos en cuxo poder mantívose ata a independencia da India.
Mono (animal)

[miniatura|300px|Cría de mona de Xibraltar (*[Macaca sylvanus*).]]
**Mono** é un termo **non taxonómico** que designa un amplo conxunto de primates simiiformes.

Os termos mono e simio son sinónimos, pero na xerga zoolóxica adoita distinguirse entre ambos os termos por influencia do inglés, idioma no que os termos equivalentes *monkey* e *ape* teñen diferente significado.

Así, en dita xerga científica, os monos actuais comprenderían os *Platyrrhini* (monos do Novo Mundo) e os *Cercopithecoidea* (monos do Vello Mundo), pero non os primates hominoides máis próximos ao ser humano, como o orangután, o gorila, o chimpancé e os xibóns, que serían **simios**. A diferenza destes, os **monos** posúen polo xeral cola, teñen un esqueleto máis primitivo e son máis pequenos.

Este uso da palabra *simio* como tradución da palabra inglesa *ape*, restrinxida aos primates sen cola, é erróneo, e non corresponde ao galego. Sería quizais recomendábel para este uso a palabra **hominoide**, como se aconsella tamén en castelán.

## Notas 
## Véxase tamén
Mono (vestimenta)

miniatura|125px|Mono.
miniatura|125px|Mono *de peto*.

O **mono** ou **funda** é unha peza de roupa de traballo dunha soa peza, é dicir, traxe de pantalón e corpo nunha soa peza, fabricado de tea forte, que usan os obreiros, motoristas, mecánicos etc., e que adoita poñerse sobre a roupa corrente para protexela (***mono de traballo***).

Aínda que ideado orixinalmente como roupa de traballo, é bastante popular o uso dunha peza de vestir parecida a este traxe en nenos (***mono de bebé***), e tamén é usado por moitos adultos, especialmente mulleres, que utilizan pezas de características sinilares como roupa de vestir ou deportiva (***mono de vestir***).

Outro tipo de *mono* é un pantalón cun *peto* na parte dianteira e *tirantes* na parte posterior.

## Notas 
## Véxase tamén 
### Outros artigos 
* Pichi

### Ligazóns externas 
* Mono como peza de roupa  Consultada o 29/3/2012.
* Mono para acudir a unha festa ou a unha voda?  Consultada o 29/3/2012.
* O *jumper* ou mono, a peza de roupa máis *casual* do mercado  Consultada o 29/3/2012.
* Imaxes de *mono*, peza de vestir Consultada o 29/3/2012
* Oficina Española de Patentes y Marcas. *Prenda de vestir perfeccionda* PDF  Consultada o 29/3/2012.
* Oficina Española de Patentes y Marcas. *Prenda de vestir monopieza con abertura universal* PDF  Consultada o 29/3/2012.
Distrito de Mbale

O **distrito de Mbale** é un distrito da Rexión Leste de Uganda, nomeado así pola súa cidade principal, Mbale.

Limita co distrito de Sironko polo norte, co distrito de Bududa polo nordeste, co distrito de Manafwa polo sueste, co distrito de Tororo polo sur, co distrito de Butaleja polo suroeste, co distrito de Budaka polo oeste, e cos distritos Pallisa e Kumi polo noroeste.
 
Posúe unha área de 2.467&nbsp;km2. Os distritos de Bududa, Manafwa e Sironko formaban parte do distrito de Mbale antes de se separaren para formar distritos diferentes.

Segundo o censo do ano 2002 tiña unha poboación estimada de 332.200 habitantes.
O 92% da poboación pertence ao rural. Os principais grupos étnicos do distrito son os bamasaba e os bagisu. A principal lingua é o lugisu, tamén chamada lumasaba.

A principal actividade económica do distrito é a agricultura.

A Universidade Islámica en Uganda (IUIU) ten base na cidade de Mbale.

Mbale foi formalmente irmandada con Pontypridd, Gales a través de diversas cerimonias no 2005. A irmandade fíxose con fin de ligar profesionais e organizacións de Gales cos seus homólogos en África, baixo o auspicio caritativo de PONT (Partnerships Overseas Networking Trust).

## Notas 
## Véxase tamén 
### Ligazóns externas 
* Páxina do Distrito Mbale
Distrito de Mayuge

O **distrito de Mayuge** é un distrito da Rexión Leste de Uganda, nomeado así pola súa poboación principal, Mayuge.

Limita co distrito de Iganga polo norte, co distrito de Bugiri polo nordeste e leste, co distrito de Namayingo polo leste, coa República de Tanzania polo sur, e co distrito de Jinja polo leste.

Antes do ano 2000, o distrito de Mayuge era denominado condado de Bunya e formaba parte do distrito de Iganga. Este distrito, canda Iganga, Kamuli, Jinja, Kaliro e Bugiri, constitúe o reino Busoga.

7.660,4&nbsp;km2 da superficie total son augas do lago Vitoria, que representa un 77% do total do territorio. Outro 10% é bosque protexido. En total ten unha área de 9.948,6&nbsp;km2.

O distrito ten moitas illas que están ocupadas de xeito permanente ou migratorio por pescadores. Entre estas illas están Seguti, Dagusi, Vumba, Kaza, Nambuga e Simu.

A poboación segundo o censo do ano 2002 estaba estimada en 326.600 habitantes.

A súa economía baséase no seu potencial agrícola, dado as súas fértiles terras e ao seu clima, aínda que sen pasar do nivel da subsistencia.
A pesca tamén é outra actividade amplamente practicada, que, de certo, é a actividade que xera máis ingresos. Nas súas augas péscanse percas do Nilo, tilapias, clarias, protopterus, mukenes...
Recentemente, a produción de mel, tamén se tornou en actividade a destacar.

## Véxase tamén
### Ligazóns externas
* Páxina do distrito Mayuge
Distrito de Manafwa

O **distrito de Manafwa** é un distrito da Rexión Leste de Uganda, nomeado así pola súa poboación principal, Manafwa.

Limita co distrito de Bududa polo norte, coa República de Kenya polo leste e sur, co distrito de Tororo polo suroeste e co distrito de Mbale polo oeste.

A súa extensión é duns 451&nbsp;km2. Foi creado en 1999 e formaba parte do distrito de Mbale, coma o distrito de Sironko. No 2006, a parte norte do distrito pasou a formar o distrito de Bududa.

Segundo o censo do ano 2002, tiña unha estimación de poboación de 264.000 habitantes. Mais no ano 2006, coa formación do distrito de Bududa estímase que descendeu a súa poboación en 146.000 habitantes. Para o 2010 tiña unha estimación de poboación de  aproximadamente 153.000 habitantes.

## Véxase tamén
### Ligazóns externas
*Páxina do Distrito Manafwa
Mosrite

miniatura|250px|Caravilleiro dunha Mosrite
**Mosrite** foi un fabricante estadounidense de guitarras, baseado en Bakersfield (California), dende finais dos anos 50 ata principios dos anos 90. A compañía foi fundada por Semie Moseley e os seus instrumentos foron usados por moitos artistas de rock and roll e country.

As guitarras Mosrite foron coñecidas polo seu deseño innovador, a súa alta calidade, por ser moi delgadas, con poucos trastes e ter o mastro estreito, e por ter unhas pastillas cun nivel de saída moi alto. O deseño de Moseley para The Ventures, coñecido como o "Ventures Model" (posteriormente como "Mark I"), foi xeralmente considerado como o buque insignia da marca.
Lingua sefardí

O **ladino** () ou **sefardí** (ג'ודיזמו), coñecido tamén como **xudeoespañol** (letra hebrea: גודיאו-איספאנייול), foi a lingua falada polas comunidades xudías da Península Ibérica ata 1492. Hoxe en día fálase polo pobo sefardí principalmente en Israel, Grecia e Turquía. Derivada do castelán medieval, o sefardí tamén ten características de varios idiomas peninsulares. Sendo unha lingua do pobo xudeu, contén influencia do hebreo, e tamén doutras linguas vernáculas como turca, grega ou árabe, dependendo do ambiente. |O sefardí está clasificado como en perigo severo polo Libro Vermello das Linguas Ameazadas da UNESCO.</ref

## Nome 
O nome ladino (de "latino") vén do costume rabínico de traducir as escrituras hebraicas orixinais ás linguas romances (é dicir, de orixe latina), principalmente ao castelán. Con todo, os sefardís xeralmente referíanse a ela como *espanyol* ou *djudezmo*. No caso do haquetía de Marrocos, existe unha forte influencia do árabe.

## Exemplo 
## Notas 
## Véxase tamén 
### Outros artigos 
* Wikipedia en sefardí
* Xudeoportugués

### Ligazóns externas 
* Aki Yerushalayim: Revista cultural publicada en Israel
* Programas en sefardí de Radio Exterior de España Contén arquivos de son.
Skagafjarðarsýsla

**Skagafjarðarsýsla** é un dos 23 condados de Islandia. Está situado ao norte do país e pertence á rexión de Norðurland Vestra.

## Xeografía 
Este consdado está situado ao norte de Islandia, na rexión de Norðurland Vestra. O condado de Skagafjarðarsýsla limita cos condados de Austur-Húnavatnssýsla ao oeste, Eyjafjarðarsýsla ao leste e coas cidades independentes de Siglufjörður e Ólafsfjörður ao noroeste e Sauðárkrókur ao norte e totalmente rodeada por este condado agás unha franxa costeira. A súa superficie é de 5.544 quilómetros cadrados e a súa altitude media é 357 msnm. No que respecta ao clima, os invernos son fríos e os veráns temperados.

## Demografía 
Skagafjarðarsýsla conta cun total de 4.294 habitantes para unha superficie de 5.044 quilómetros cadrados, polo que a súa densidade de poboación é de 0,77 habitantes por quilómetro cadrado.

### Municipios 
Skagafjarðarsýsla está composto polos seguintes municipios:
* Akrahreppur
* Skagafjörður, composto pola unión dos seguintes 11 municipios:
** (Skefilsstaðahreppur)
** (Sauðárkrókskaupstaður)
** (Skarðshreppur)
** (Staðarhreppur)
** (Seyluhreppur)
** (Lýtingsstaðahreppur)
** (Rípurhreppur)
** (Viðvíkurhreppur)
** (Hólahreppur)
** (Hofshreppur)
** (Fljótahreppur)

### Localidades 
Skagafjarðarsýsla comprende as seguintes localidades:

## Véxase tamén 
### Ligazóns externas 
* Datos xeográficos de Skagafjarðarsýsla
* Localidades de Skagafjarðarsýsla
Kjósarsýsla

**Kjósarsýsla** é un dos vinte e tres condados de Islandia. Está situado ao suroeste da illa, moi preto da capital, Reiquiavik. Este condado ten unha poboación de 66.504 habitantes, e as cidades máis importantes son Kleppur e Gufnas.

## Xeografía 
Kjósarsýsla está situado ao suroeste de Islandia, na rexión de Höfuðborgarsvæði. A súa altitude media é de 395 msnm e posúe costas sobre o océano Atlántico. O seu territorio abrangue unha superficie de 664 quilómetros cadrados, o que fai que Kjósarsýsla sexa o condado con menor extensión de territorio de toda Islandia. O seu fuso horario é Atlantic/Reykjavik, o mesmo que emprega o resto do país.

## Demografía 
Nos 664&nbsp;km² de extensión do condado residen un total de 66.504 habitantes, polo que a súa densidade de poboación é de 100,15 hab./km².

## Localidades 
## Véxase tamén 
### Ligazóns externas 
* Información de Kjósarsýsla
* Cidades de Kjósarsýsla
Fender Musicmaster

A **Fender Musicmaster** é unha guitarra eléctrica de Fender, sendo a súa primeira guitarra cunha escala de 3/4. Cunha pastilla sinxela e sen trémolo era un instrumento moi básico pero funcional, destinado ao estudio.

O traballo de deseño da Musicmaster e da versión con dúas pastillas, a Duo-Sonic, comezou a finais de 1955 a petición da división de vendas de Fender. Os prototipos foron realizados a comezos de 1956 e a súa produción comezou a finais de abril dese ano, usando un corpo que permitise enrutar dúas pastillas para que fose común co da Duo-Sonic. A Duo-Sonic e a Musicmaster tamén compartían un mastro e caravilleiro dunha única peza de pradairo, cunha escala de 22,5 polgadas e 21 trastes.

Houbo un importante redeseño desas guitarras en 1959, cando todo o catálogo de Fender foi actualizado. Nese tempo, a Musicmaster e a Duo-Sonic recibiron un golpeador de plástico en lugar do anterior de aluminio anonizado, e pasou a ter un mastro de pradairo e un caravilleiro de palisandro, en dúas pezas.

En 1964, despois da aparición da Fender Mustang, tanto a Musicmaster como a Duo-Sonic foron redeseñadas usando o corpo e o mastro da Mustang. Este corpo era máis longo e estaba lixeiroamente desprazado, e foi equipado cun golpeador de plástico, pero cos contris de ton e volume montados en placas de metal separadas. O caravilleiro tamén foi alongado. Os tres modelos ofrecéronse coa opción de escala de 24 polgadas e 22 trastes ou 22,5 polgadas e 21 trastes. A de 24 polgadas demostrou ser a máis popular das dúas. A redeseñada Musicmaster foi bautizada como Musicmaster II e a súa compañeira como Duo-Sonic II, e ámbalas dúas usaban un corpo da Fender Bronco.

Certos modelos da Musicmaster, especialmente os fabricados entre 1978 e 1980, tiñan un acabado que reccionaba negativamente coa capa base. Isto causou que a moitas Musicmasters superviventes dese período se lle despegase a pintura do seu corpo.

A Musicmaster foi producida ata 1982, cando a súa produción (xunto coa da Duo-Sonic da Mustang) foi abandonada en favor do novo modelo Fender Lead.

A Fender Swinger, outra guitarra cunha escala de 22,5 polgadas, foi producida usando a mesma ponte, electrónica e golpeador que a Musicmaster, pero usando o corpo modificado do Fender Bass V.
Suður-Múlasýsla

**Suður-Múlasýsla** é un dos 23 condados de Islandia. Está situado ao leste do país.

## Xeografía 
Este consdado está situado ao oeste de Islandia, na rexión de Austurland. O condado de Suður-Múlasýsla limita cos condados de Austur-Skaftafellssýsla ao sur e Norður-Múlasýsla ao leste e norte, así como coas cidades independentes de Neskaupstaður ao norte, e Seyðisfjörður e Eskifjörður na costa leste. A súa superficie é de 3.980 quilómetros cadrados. Neste condado atópase o punto máis oriental de Islandia.

## Demografía 
Suður-Múlasýsla conta cunha poboación de 5.285 habitantes repartidos nos 3.980 quilómetros cadrados de superficie do condado, polo que a súa densidade de poboación é de 1,33 habitantes por quilómetro cadrado.

### Municipios
Suður-Múlasýsla comprende os seguintes municipios (entre paréntese os municipios anteriores):
* Breiðdalshreppur
* Djúpavogshreppur
** (Beruneshreppur)
** (Búlandshreppur)
** (Geithellnahreppur)
* Fljótsdalshérað
** (Skriðdalshreppur)
** (Vallahreppur)
** (Eiðahreppur)
* Fjarðabyggð
** (Mjóafjarðarhreppur)
** (Norðfjarðarhreppur)
** (Reyðarfjarðarhreppur)
** (Fáskrúðsfjarðarhreppur)
** (Búðahreppur)
** (Stöðvarhreppur)

### Localidades 
Suður-Múlasýsla comprende as seguintes localidades:

## Véxase tamén 
### Ligazóns externas 
Datos de Suður-Múlasýsla
Valentín Paz Andrade (barco)

O ***Valentín Paz Andrade*** é un buque escola do Servizo de Gardacostas de Galicia.

## Descrición 
Leva o nome en honra de Valentín Paz-Andrade, empresario galeguista pontevedrés.

Está dotado de equipo para actividades pesqueiras de arrastre por popa con aparello peláxico, semipeláxico e de fondo, arrastre por tangóns, corricán, cerco e palangre.

Parte da tripulación está subcontratada a empresa civil Remolcanosa.

## Notas 
## Véxase tamén 
### Outros artigos 
* Irmáns García Nodal

### Bibliografía 
* *Gardacostas de Galicia*]

### Ligazóns externas 
* 20px Imaxes do barco no programa *Lembrando na súa voz*, TVG, 1990.
Gibson

**Gibson Guitar Corporation** é unha fabricante estadounidense de instrumentos baseada en Nashville, Tennessee. Antigamente tiña a súa base en Kalamazoo, Míchigan e a súa produción céntrase sobre todo na fabricación de guitarras, que vende baixo o nome de varias marcas. Cunha historia de case un século, Gibson foi unha das compañías que revolucionou o desenvolvemento das guitarras acústicas e eléctricas, e ao longo da súa existencia ten construído algúns dos modelos máis emblemáticos, como a Gibson Les Paul. Moitos dos seus instrumentos continúan aumentando o seu valor, e algunhas Gibsons atópanse entre as guitarras máis coleccionadas.

A compañía fundouna Orville Gibson, que fabricaba mandolinas en Kalamazoo a finais da década de 1890. Orville inventou as guitarras archtop usando o mesmo tipo de tapa curvada que as que teñen os violíns. cara a década de 1930 a compañía fabricaba tamén guitarras de tapa chá, ademais de lanzar comercialmente a primeiraguitarra eléctrica de corpo oco, usada e popularizada por Charlie Christian. Gibson estivo á cabeza da innovación nas guitarras acústicas, especialmente na era das *big bands* dos anos 1930; a Gibson Super 400 foi amplamente imitada. A comezos dos anos 50 Gibson presentou a súa primeira guitarra eléctrica de corpo sólido, e en 1952 comezou a fabricar o seu modelo máis popular, a Les Paul, deseñada por Ted McCarty e Les Paul. Despois de ser vendida á corporación Norlin a finais dos 60, a calidade e a fortuna de Gibson comezou a baixar ata comezos de 1986, cando a compañía foi adquirida polos seus donos actuais. Gibson Guitar é unha corporación privada que pertence ao seu director executivo Henry Juszkiewicz e ao seu presidente David H. Berryman.

## Véxase tamén 
### Ligazóns externas 
* Sitio web de Gibson
Fender Jag-Stang

A **Fender Jag-Stang** é unha guitarra eléctrica deseñada por Kurt Cobain, líder da banda Nirvana, coa intención de facer un híbrido de dúa guitarra de Fender: a Jaguar e a Mustang. Cobain suxeríu esta idea de instrumento a Fender, e o resultado foron dous prototipos para zurdos fabricados por Larry L. Brooks, das cales só unha foi tocada polo propio Cobain.

A guitarra foi enviada a Fender para que lle fixese reparacións antes de que Cobain a levase para a súa xira europea do álbum *In Utero* en 1994, onde rara vez foi usada ao vivo.

O prototipo de Cobain da Jag-Stang tña unha pastilla especial Fender Texas no mastro e unha DiMarzio H-3 na ponte. O modelo de produción inclúe unha pastilla sinxela "de estilo vintage" e unha *humbucker* de "deseño especial", cada unha delas co seu propio interruptor onde o instrumentista pode elixir as posicións de "encendido", "apagado" ou "fóra de fase". Emprega a ponte da Mustang e, como as súas predecesoras, ten unha escala curta de 24 polgadas.

Orixinalmente fabricouse no outono de 1995, despois da morte de Kurt Cobain, e Fender Japan re-lanzou a Jag-Stang dous anos despois de que fose deixada de fabricar en 2001 debido á demanda existente. Fender suspendeu a importación da Jag-Stang dende o Xapón en maio do ano 2006.

A Sonic Blue Jag-Stang de Cobain regaloulla Courtney Love ao guitarrista de R.E.M., Peter Buck, despois da morte do seu marido. Se lle pode ver tocando a guitarra (modificada para ser tocada por un destro) no vídeo musical de "What's the Frequency, Kenneth?". Mike Mills, tamén de R.E.M., tocou a mesma guitarra ao vivo na canción "Let Me In", que é un tributo a Kurt Cobain.
Gullbringusýsla

**Gullbringusysla** é un dos vinte e tres condados de Islandia. Este condado está situado no suroeste de Islandia.

## Xeografía 
Gullbringusýsla está situado no suroeste de Islandia, na rexión de Suðurnes. Ten unha extensión de 1.216 quilómetros cadrados e a súa altitude media é de 236 msnm. O seu fuso horario é, ao igual que o resoto do país o Atlantic/Reykjavik.

## Demografía 
Nos 1.216 quilómetros cadrados viven 255.604 habitantes, o que supón unha densidade de poboación de 210,20 habitantes por quilómetro cadrado.

### Localidades 
## Véxase tamén 
### Ligazóns externas 
* Localidades de Gullbringusýsla
Suður-Þingeyjarsýsla

**Suður-Þingeyjarsýsla** é un dos vinte e tres condados de Islandia. Está situado ao norte do país.

## Xeografía 
Suður-Þingeyjarsýsla está situado ao norte de Islandia, na rexión de Norðurland Eystra. Limita cos condados de Norður-Þingeyjarsýsla ao nordeste, Norður-Múlasýsla ao leste, Eyjafjarðarsýsla ao oeste e Rangárvallasýsla ao sur, así como coas cidades independentes de Akureyri (noroeste) e Húsavík (norte). O condado de Suður-Þingeyjarsýsla ten unha extensión de 11.134 quilómetros cadrados. A altitude media do condado é de 302 msnm.

## Demografía 
Este condado ten unha poboación de 602 habitantes repartidos nos seus 11.134 quilómetros cadrados de extenxión, o que supón unha [densidade de poboación de 0,05 habitantes por [quilómetro cadrado.

### Municipios 
Suður-Þingeyjarsýsla está formado polo seguintes concellos:

* Tjörneshreppur
* Skútustaðahreppur
* Þingeyjarsveit

### Localidades 
Suður-Þingeyjarsýsla comprende as seguintes localidades:

1 habitado durante un breve período ao ano.

## Véxase tamén 
### Ligazóns externas 
*[Datos de Suður-Þingeyjarsýsla](http://tierra.meteored.com/tierra_((+Sudur+Tingeyjarsysla+))_2626358_IS_esp.html)
*Localidades de Suður-Þingeyjarsýsla
Moby Dick (filme de 2010)

***Moby Dick*** é un filme estadounidense dirixido por Trey Stokes que se estreou no 2010. Baséase na novela *Moby Dick* de Herman Melville.

## Sinopse 
Adaptación moderna da clásica novela na que o capitán dun submarino de alta tecnoloxía, busca obsesivamente destruír á enorme balea prehistórica que o deixou eivado no pasado.

## Personaxes 
* Barry Bostwick como Capitán Ahab
* Renée O'Connor como Doutora Michelle Herman
* Jay Gillespie como Ahab de novo
* Michael Teh como Queequeg
* Adam Grimes como Starbuck
* Andrea Roth como Sara
* Cindi Arrata como Tenente Vanessa
* Carlos Antonio como Capitán Macey
* Matt Lagan como Capitán John "Boomer" Enderby
* Jay Beyers como Boomer de novo
* Dean Kreyling como Almirante De Deer
* Carlos Javier Castillo como Cabaco
* Oliver Rayon como Bulkington
* Durant Fowler como Doughby
* Michael Gaglio como XO / Millard Davis
* Bart Baggett como Tenente Flask
* Derrick Scott como Pip
* Carl Watts como Capitán Pollard
* Kevin Sumethasorn como Archy
* Kevin Allen como Piloto
* Jett Turner como Técnico do sónar
* Jeff Jones como Mariñeiro #1

## Véxase tamén 
### Ligazóns externas 
* Páxina Oficial  
* Ficha na IMDb 
* Ficha en Filmaffinity
Suðurnes

**Suðurnes** (en galego: *Rexión Suroccidental*) é unha das oito Rexións administrativas de Islandia. Está situada ao suroeste do país e a súa capital é a cidade de Keflavík. A rexión está principalmente conectada co resto do país pola estrada 41 ao norte, que é unha das principais estradas do país e que a une directamente coa capital, Reiquiavik.

Nesta rexión se encontra o Aeroporto Internacional de Keflavík, o principal punto de entrada de Islandia. Tamén atopamos o balneario xeotermal de Bláa lónið.

## Demografía 
Suðurnes ten unha poboación de 21.431 habitantes nunha extensión de 829&nbsp;km², o que supón unha densidade de poboación de 25,9 hab./km², sendo unha das rexións máis densamente poboadas da illa. O seu centro administrativo é Keflavík, que tiña 7.000 habitantes ata que se fusionou coa veciña cidade de Njarðvík hai uns anos, conformando unha poboación de máis de 10.000 habitantes e converténdose na segunda poboación máis grande fóra da área metropolitana de Reiquiavik. En outubro de 2007, a cidade contaba cunha poboación de 13.000 habitantes.

### Condados 
Na rexión de Suðurnes se encontra un dos vinte e trés condados de Islandia, o condado de Gullbringusýsla.

### Municipios 
Suðurnes comprende os seguintes cinco municipios:
* Garður (1.542 habitantes)
* Grindavík (2.849 habitantes)
* Reykjanesbær (14.208 habitantes)
* Sandgerði (1.750 habitantes)
* Sveitarfélagið Vogar (1.215 habitantes)

## Galería de imaxes 

Valahnukur, Suðurnes, Islandia, 2014-08-13, DD 042.JPG|Península de Reykjanes.
Blue Lagoon-1-.JPG|O balneario xeotermal de Bláa Lónið.
Eldey 3.jpg|A illa Eldey.
Faro de Stafnes, Suðurnes, Islandia, 2014-08-13, DD 012.JPG|Faro de Stafnes
Faro de Holmbergs, Suðurnes, Islandia, 2014-08-15, DD 116.JPG|Faro de Holmbergs
Faro de Valahnúkur, Suðurnes, Islandia, 2014-08-13, DD 033.JPG|Faro de Valahnúkur
Paisaje al atardecer en Suðurnes, Islandia, 2014-08-15, DD 108.JPG|Paisaxe á tardiña
Steel (filme)

***Steel*** é un filme estadounidense dirixido por Kenneth Johnson que se estreou en 1997. O filme está protagonizado por Shaquille O'Neal, que interpreta o protagonista Irons e o seu alter ego Steel, Annabeth Gish, que é a súa compañeira en cadeira de rodas Susan Sparks, e Judd Nelson como o seu rival Nathaniel Burke.

## Sinopse 
Un militar corrupto pon nas rúas unhas innovadoras e perigosas armas. John Hery (Shaquille O'Neal), un deseñador de armas que traballa para o exército norteamericano, converterase na única esperanza que terán os desesperados cidadáns para loitar contra as bandas que asolan as rúas. Contará para iso coa axuda dunha experta en electrónica (Annabeth Gish) e coa imaxinación dun traballador do metal (Richard Roundtree). Xuntos formarán un equipo de aceiro co que Hery poderá enfrontarse ó malvado militar.

## Personaxes 
* Shaquille O'Neal como John Henry Irons / Steel
* Annabeth Gish como Susan Sparks
* Judd Nelson como Nathaniel Burke
* Richard Roundtree como Tío Joe
* Irma P. Hall como Avoa Odessa
* Ray J como Martin
* Charles Napier como Coronel David
* Kerrie Keane como Senador Nolan
* Thom Barry como Sarxento Marcus
* Hill Harper como Slats
* George Lemore como Cutter
* Rutanya Alda como Mrs. Hunt

## Galardóns e nomeamentos 
* 1997: Nomeada ós Premios Razzie: Peor actor (Shaquille O'Neal).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity